钦定古今图书集成/理学汇编/学行典/第123卷 > 《至人心镜赋》〈以人心融道清鉴应物为韵〉于可封
## 钦定古今图书集成/理学汇编/学行典/第123卷 > 《至人心镜赋》〈以人心融道清鉴应物为韵〉于可封

庄生有言曰：“至人用心若镜有”旨哉是言也。夫镜也
者，以明为体，是故有来而必应；心也者，以静为照，亦
可不思。而元通拂拭生光，挂新台而月满；罔象求得，
映赤水而珠融。若炼心而比镜，信清明而在躬。尔乃
以镜为心，因心载考，菱花发而群象生，灵府开而万
物保。斯镜之精明，谓人心得道，至人所以卑其性而
“《遗箴》，弱其志以虚襟。听无声之和，乐天籁之音，明白
四达，照幽烛深，希洞视而元鉴，在无心而用心。苟能
忘己，作虚舟之泛，必保其光，得秦镜之鉴。我邦君皇
宗之子，天人之英，体以合道，冲融混成。其用心也，达
至人之妙理；其朗鉴也，同水镜之澄清。开意而圆照，
吐心而自明。妍媸莫能藏其象，鬼神莫以遁其情。绝
毋意与毋我，固不将而不迎。悬彼高鉴，求乎有贞。睹
处子兮调脂粉，争捧心兮效蹙颦。丑者自丑，新者自
新。形美恶而区别，吾何情于知人。愧匪桃夭，宁容比
证。对香奁而呈貌，虑柔姿而不称。有待良人，非徒好
胜。因兹伫赏，必冀象应。红粉蛾眉，趋而竞谒。宛其素
质，髧彼元发。类芙蓉”之映水，若姮娥之向月。大明无
私，众鉴不歇。光之所烛，照及微物。庶有假于恩辉，幸
留心于翦拂。